stanford-oval/wikipedia huggingface dataset:
עונת 2022/2023 בליגה האירופית
שלב הבתים

הגרלת שלב הבתים התקיימה ב-26 באוגוסט 2022. 32 קבוצות השתתפו בשלב זה, 12 קבוצות שהעפילו ישירות דרך הליגות המקומיות שלהן, 10 המנצחות בשלב הפלייאוף, 4 קבוצות שנשרו משלב המוקדמות השלישי בליגת האלופות במסלול הליגה, 2 קבוצות שנשרו משלב הפלייאוף בליגת האלופות במסלול הליגה ו-4 קבוצות שנשרו משלב הפלייאוף בליגת האלופות במסלול האלופות.
לקראת ההגרלה, הקבוצות חולקו לארבעה דרגים, הדרגים נקבעו על פי דירוג אופ"א למועדונים בסיום העונה הקודמת, שמבוסס על תוצאות המועדונים בליגת האלופות, בליגה האירופית ובקונפרנס ליג ב-5 השנים הקודמות.
במסגרת ההגרלה, הקבוצות חולקו לשמונה בתים בני ארבע קבוצות כל אחד. כל בית כלל קבוצה אחת מכל דרג כאשר שתי קבוצות מאותה מדינה לא יכלו להיות מוגרלות לאותו הבית.
הקבוצות שסיימו במקום הראשון העפילו לשמינית הגמר, הקבוצות שסיימו במקום השני בבית העפילו לשלב הנוקאאוט הראשוני, הקבוצות שסיימו במקום השלישי בבית הועברו לשלב הנוקאאוט הראשוני בקונפרנס ליג, והקבוצות שסיימו במקום הרביעי בבית הודחו.
להלן הדרגים (בסוגריים: ניקוד המועדון בדירוג אופ"א למועדונים בסיום עונת 2021/2022):
| חלוקת הקבוצות לדרגים על פי דירוג אופ"א למועדונים> דרג א' | חלוקת הקבוצות לדרגים על פי דירוג אופ"א למועדונים> דרג ב' | חלוקת הקבוצות לדרגים על פי דירוג אופ"א למועדונים> דרג ג' | חלוקת הקבוצות לדרגים על פי דירוג אופ"א למועדונים> דרג ד' |
| --- | --- | --- | --- |
| איטליה רומא (100.000) (ECL) | הולנד פיינורד (40.000) | מולדובה שריף טיראספול (22.500) | צרפת נאנט (12.016) |
| אנגליה מנצ'סטר יונייטד (105.000) | הולנד פ.ס.וו. איינדהובן (33.000) | ספרד ריאל בטיס (21.000) | פינלנד ה.י.ק. הלסינקי (8.500) |
| אנגליה ארסנל (80.000) | צרפת סטאד רן (33.000) | דנמרק מיטיולן (19.000) | אוסטריה שטורם גראץ (7.770) |
| איטליה לאציו (53.000) | צרפת מונקו (26.000) | נורווגיה בודה/גלימט (17.000) | קפריסין א.א.ק. לרנקה (7.500) |
| פורטוגל ספורטינג בראגה (46.000) | ספרד ריאל סוסיאדד (26.000) | הונגריה פרנצווארוש (15.500) | קפריסין אומוניה ניקוסיה (7.000) |
| סרביה הכוכב האדום בלגרד (46.000) | אזרבייג'ן קרבאך (25.000) | גרמניה אוניון ברלין (15.042) | שווייץ פ.צ. ציריך (7.000) |
| אוקראינה דינמו קייב (44.000) | שוודיה מאלמה (23.500) | גרמניה פרייבורג (15.042) | בלגיה רויאל אוניון סן-ז'ילואז (6.120) |
| יוון אולימפיאקוס (41.000) | בולגריה לודוגורץ ראזגרד (23.000) | טורקיה פנרבחצ'ה (14.500) | טורקיה טרבזונספור (5.500) |
שלב הבתים > בית א'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| אנגליה ארסנל | 6 | 5 | 0 | 1 | 8 | 3 | 5+ | 15 | מעפילה לשלב שמינית הגמר |
| הולנד פ.ס.וו. איינדהובן | 6 | 4 | 1 | 1 | 15 | 4 | 11+ | 13 | מעפילה לשלב הנוקאאוט |
| נורווגיה בודה/גלימט | 6 | 1 | 1 | 4 | 5 | 10 | 5– | 4 | שלב הנוקאאוט בקונפרנס ליג |
| שווייץ פ.צ. ציריך | 6 | 1 | 0 | 5 | 5 | 16 | 11– | 3 |  |
שלב הבתים > בית ב'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| טורקיה פנרבחצ'ה | 6 | 4 | 2 | 0 | 13 | 7 | 6+ | 14 | מעפילה לשלב שמינית הגמר |
| צרפת סטאד רן | 6 | 3 | 3 | 0 | 11 | 8 | 3+ | 12 | מעפילה לשלב הנוקאאוט |
| קפריסין א.א.ק. לרנקה | 6 | 1 | 2 | 3 | 7 | 10 | 3– | 5 | שלב הנוקאאוט בקונפרנס ליג |
| אוקראינה דינמו קייב | 6 | 0 | 1 | 5 | 5 | 11 | 6– | 1 |  |
שלב הבתים > בית ג'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| ספרד ריאל בטיס | 6 | 5 | 1 | 0 | 12 | 4 | 8+ | 16 | מעפילה לשלב שמינית הגמר |
| איטליה רומא | 6 | 3 | 1 | 2 | 11 | 7 | 4+ | 10 | מעפילה לשלב הנוקאאוט |
| בולגריה לודוגורץ ראזגרד | 6 | 2 | 1 | 3 | 8 | 9 | 1– | 7 | שלב הנוקאאוט בקונפרנס ליג |
| פינלנד ה.י.ק. הלסינקי | 6 | 0 | 1 | 5 | 2 | 13 | 11– | 1 |  |
שלב הבתים > בית ד'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| בלגיה רויאל אוניון סן-ז'ילואז | 6 | 4 | 1 | 1 | 11 | 7 | 4+ | 13 | מעפילה לשלב שמינית הגמר |
| גרמניה אוניון ברלין | 6 | 4 | 0 | 2 | 4 | 2 | 2+ | 12 | מעפילה לשלב הנוקאאוט |
| פורטוגל ספורטינג בראגה | 6 | 3 | 1 | 2 | 9 | 7 | 2+ | 10 | שלב הנוקאאוט בקונפרנס ליג |
| שוודיה מאלמה | 6 | 0 | 0 | 6 | 3 | 11 | 8– | 0 |  |
שלב הבתים > בית ה'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| ספרד ריאל סוסיאדד | 6 | 5 | 0 | 1 | 10 | 2 | 8+ | 15 | מעפילה לשלב שמינית הגמר |
| אנגליה מנצ'סטר יונייטד | 6 | 5 | 0 | 1 | 10 | 3 | 7+ | 15 | מעפילה לשלב הנוקאאוט |
| מולדובה שריף טיראספול | 6 | 2 | 0 | 4 | 4 | 10 | 6– | 6 | שלב הנוקאאוט בקונפרנס ליג |
| קפריסין אומוניה ניקוסיה | 6 | 0 | 0 | 6 | 3 | 12 | 9– | 0 |  |
שלב הבתים > בית ו'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| הולנד פיינורד | 6 | 2 | 2 | 2 | 13 | 9 | 4+ | 8 | מעפילה לשלב שמינית הגמר |
| דנמרק מיטיולן | 6 | 2 | 2 | 2 | 12 | 8 | 4+ | 8 | מעפילה לשלב הנוקאאוט |
| איטליה לאציו | 6 | 2 | 2 | 2 | 9 | 11 | 2– | 8 | שלב הנוקאאוט בקונפרנס ליג |
| אוסטריה שטורם גראץ | 6 | 2 | 2 | 2 | 4 | 10 | 6– | 8 |  |
שלב הבתים > בית ז'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| גרמניה פרייבורג | 6 | 4 | 2 | 0 | 13 | 3 | 10+ | 14 | מעפילה לשלב שמינית הגמר |
| צרפת נאנט | 6 | 3 | 0 | 3 | 6 | 11 | 5– | 9 | מעפילה לשלב הנוקאאוט |
| אזרבייג'ן קרבאך | 6 | 2 | 2 | 2 | 9 | 5 | 4+ | 8 | שלב הנוקאאוט בקונפרנס ליג |
| יוון אולימפיאקוס | 6 | 0 | 2 | 4 | 2 | 11 | 9– | 2 |  |
שלב הבתים > בית ח'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | העפלה |
| --- | --- | --- | --- | --- | --- | --- | --- | --- | --- |
| הונגריה פרנצווארוש | 6 | 3 | 1 | 2 | 8 | 9 | 1– | 10 | מעפילה לשלב שמינית הגמר |
| צרפת מונקו | 6 | 3 | 1 | 2 | 9 | 8 | 1+ | 10 | מעפילה לשלב הנוקאאוט |
| טורקיה טרבזונספור | 6 | 3 | 0 | 3 | 11 | 9 | 2+ | 9 | שלב הנוקאאוט בקונפרנס ליג |
| סרביה הכוכב האדום בלגרד | 6 | 2 | 0 | 4 | 9 | 11 | 2– | 6 |  |
שלב הנוקאאוט

בשלב הנוקאאוט, הוגרלו הקבוצות למשחקים בשיטת בית-חוץ, למעט שלב הגמר בו יתקיים משחק אחד בלבד באצטדיון נייטרלי. המנצחת בסיכום שני המשחקים מעפילה לשלב הבא.
שלב הנוקאאוט > שלב הנוקאאוט הראשוני

לשלב הנוקאאוט הראשוני העפילו 16 קבוצות, 8 הקבוצות שסיימו במקום השני בביתן בשלב הבתים, ו-8 קבוצות שסיימו במקום השלישי בביתן בשלב הבתים בעונת 2022/2023 בליגת האלופות.
שלב הנוקאאוט > שלב הנוקאאוט הראשוני > הקבוצות שהעפילו

| בית | סגניות הבתים | בית | מקום שלישי בליגת האלופות |
| --- | --- | --- | --- |
| א' | הולנד פ.ס.וו. איינדהובן | א' | הולנד אייאקס |
| ב' | צרפת סטאד רן | ב' | גרמניה באייר לברקוזן |
| ג' | איטליה רומא | ג' | ספרד ברצלונה |
| ד' | גרמניה אוניון ברלין | ד' | פורטוגל ספורטינג ליסבון |
| ה' | אנגליה מנצ'סטר יונייטד | ה' | אוסטריה רד בול זלצבורג |
| ו' | דנמרק מיטיולן | ו' | אוקראינה שחטאר דונצק |
| ז' | צרפת נאנט | ז' | ספרד סביליה |
| ח' | צרפת מונקו | ח' | איטליה יובנטוס |
שלב הנוקאאוט > שלב הנוקאאוט הראשוני > הגרלה

הגרלת שלב הנוקאאוט הראשוני נערכה ב-7 בנובמבר 2022. הקבוצות שסיימו במקום השני בביתן בליגה האירופית הוגרלו לשחק נגד הקבוצות שסיימו במקום השלישי בביתן בליגת האלופות והן היו מדורגות ועל כן אירחו את משחק הגומלין. קבוצות מאותה המדינה לא הוגרלו אחת נגד השנייה בשלב זה. הסיבוב הראשון נערך ב-16 בפברואר 2023 והסיבוב השני נערך ב-23 בפברואר 2023.
שלב הנוקאאוט > שמינית הגמר

לשלב שמינית הגמר העפילו 16 קבוצות. 8 הקבוצות שסיימו במקום הראשון בשלב הבתים, ו-8 המנצחות בשלב הנוקאאוט הראשוני.
שלב הנוקאאוט > שמינית הגמר > הקבוצות שהעפילו

| בית | מנצחות הבתים | מנצחות שלב הנוקאאוט הראשוני |
| --- | --- | --- |
| א' | אנגליה ארסנל | אנגליה מנצ'סטר יונייטד |
| ב' | טורקיה פנרבחצ'ה | איטליה יובנטוס |
| ג' | ספרד ריאל בטיס | פורטוגל ספורטינג ליסבון |
| ד' | בלגיה רויאל אוניון סן-ז'ילואז | אוקראינה שחטאר דונצק |
| ה' | ספרד ריאל סוסיאדד | גרמניה אוניון ברלין |
| ו' | הולנד פיינורד | גרמניה באייר לברקוזן |
| ז' | גרמניה פרייבורג | ספרד סביליה |
| ח' | הונגריה פרנצווארוש | איטליה רומא |
שלב הנוקאאוט > שמינית הגמר > הגרלה

הגרלת שמינית הגמר נערכה ב-24 בפברואר 2023. הקבוצות שסיימו ראשונות בשלב הבתים הוגרלו למשחק מול המנצחות בשלב הנוקאאוט הראשוני והיו מדורגות ועל כן יארחו את משחק הגומלין, קבוצות מאותה המדינה לא יכלו להיות מוגרלות אחת נגד השנייה בשלב זה. הסיבוב הראשון נערך ב-9 במרץ 2023 והסיבוב השני ב-16 במרץ 2023.
שלב הנוקאאוט > רבע הגמר > חצי הגמר

הגרלת חצי הגמר התקיימה ב-17 במרץ 2023 יחד עם הגרלת רבע הגמר, הסיבוב הראשון נערך ב-11 במאי 2023, והסיבוב השני  ב-18 במאי 2023.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| איטליה יובנטוס | 2–3 | ספרד סביליה | 1–1 | 1–2 (ה) |
| איטליה רומא | 1–0 | גרמניה באייר לברקוזן | 1–0 | 0–0 |
| 0 | 1 | 2 | 3 | 4 |
| --- | --- | --- | --- | --- |
| 11 במאי 2023 | איטליה יובנטוס | 1–1 | ספרד סביליה | אצטדיון יובנטוס, טורינו צופים: 34,816 שיפוט: גרמניה דניאל סיברט |
| 11 במאי 2023 | פדריקו גאטי  90+7' | (סיקור) | יוסף א-נסירי  26' | אצטדיון יובנטוס, טורינו צופים: 34,816 שיפוט: גרמניה דניאל סיברט |
| 0 | 1 | 2 | 3 | 4 |
| --- | --- | --- | --- | --- |
| 18 במאי 2023 | ספרד סביליה | 2–1‏ה | איטליה יובנטוס | רמון סאנצ'ס פיחואן, סביליה צופים: 42,186 שיפוט: הולנד דני מקלי |
| 18 במאי 2023 | סוסו  71'   אריק לאמלה  95' | (סיקור) | דושאן ולאחוביץ'  65' | רמון סאנצ'ס פיחואן, סביליה צופים: 42,186 שיפוט: הולנד דני מקלי |
| 0 | 1 | 2 | 3 | 4 |
| --- | --- | --- | --- | --- |
| 11 במאי 2023 | איטליה רומא | 1–0 | גרמניה באייר לברקוזן | האולימפיקו, רומא צופים: 63,123 שיפוט: אנגליה מייקל אוליבר |
| 11 במאי 2023 | אדוארדו בובה  63' | (סיקור) |  | האולימפיקו, רומא צופים: 63,123 שיפוט: אנגליה מייקל אוליבר |
| 0 | 1 | 2 | 3 | 4 |
| --- | --- | --- | --- | --- |
| 18 במאי 2023 | גרמניה באייר לברקוזן | 0–0 | איטליה רומא | באיי ארנה, לברקוזן צופים: 30,210 שיפוט: סלובניה סלאבקו וינצ'יץ' |
| 18 במאי 2023 |  | (סיקור) |  | באיי ארנה, לברקוזן צופים: 30,210 שיפוט: סלובניה סלאבקו וינצ'יץ' |
שלב הנוקאאוט > הגמר

משחק הגמר נערך ב-31 במאי 2023 בפושקש ארנה, בודפשט שבהונגריה.
| 0 | 1 | 2 | 3 | 4 |
| --- | --- | --- | --- | --- |
| 31 במאי 2023 | ספרד סביליה | 1–1 | איטליה רומא | פושקש ארנה, בודפשט צופים: 61,476 שיפוט: אנגליה אנתוני טיילור |
| 31 במאי 2023 | ג'אנלוקה מנצ'יני  55' (ע) | (סיקור) | פאולו דיבאלה  35' | פושקש ארנה, בודפשט צופים: 61,476 שיפוט: אנגליה אנתוני טיילור |
|   |   | תוצאת פנדלים |   |   |
|   | לוקאס אוקאמפוס    אריק לאמלה    איוואן רקיטיץ'    גונסאלו מונטייל | 4–1 | בריאן כריסטנטה    ג'אנלוקה מנצ'יני    רוג'ר איבנז |   |
סטטיסטיקות

הסטטיסטיקות אינן כוללות את שלבי המוקדמות והפלייאוף אלא רק החל משלב הבתים.
בעונה זו הובקעו 381 שערים ב-141 משחקים, ממוצע של 2.7 למשחק.
סטטיסטיקות > מלך השערים

| דירוג | שחקן | קבוצה | שערים | דקות |
| --- | --- | --- | --- | --- |
| 1 | אנגליה מרקוס רשפורד | אנגליה מנצ'סטר יונייטד | 6 | 560 |
| 1 | ניגריה ויקטור בוניפייס | בלגיה רויאל אוניון סן-ז'ילואז | 6 | 777 |
| 3 | מקסיקו סנטיאגו חימנס | הולנד פיינורד | 5 | 432 |
| 3 | ארגנטינה פאולו דיבאלה | איטליה רומא | 5 | 668 |
| 5 | פורטוגל ויטור אוליביירה | פורטוגל ספורטינג בראגה | 4 | 406 |
| 5 | צרפת ויסאם בן ידר | צרפת מונקו | 4 | 528 |
| 5 | ארגנטינה אנחל די מריה | איטליה יובנטוס | 4 | 554 |
| 5 | מרוקו יוסף א-נסירי | ספרד סביליה | 4 | 720 |
| 5 | גרמניה רובין קנוכה | גרמניה אוניון ברלין | 4 | 892 |
| 5 | איטליה לורנצו פלגריני | איטליה רומא | 4 | 1167 |
סטטיסטיקות > מלך הבישולים

| דירוג | שחקן | קבוצה | בישולים | דקות |
| --- | --- | --- | --- | --- |
| 1 | ברזיל אוואנדר דה סילבה | דנמרק מיטיולן | 5 | 514 |
| 2 | יוון אנסטסיוס בקסטאס | טורקיה טרבזונספור | 4 | 463 |
| 2 | מדגסקר לואי לאפוסין | בלגיה רויאל אוניון סן-ז'ילואז | 4 | 740 |
| 2 | פורטוגל ברונו פרננדש | אנגליה מנצ'סטר יונייטד | 4 | 866 |
| 2 | אנגליה תמי אברהם | איטליה רומא | 4 | 868 |
| 2 | איטליה לורנצו פלגריני | איטליה רומא | 4 | 1167 |
| 7 | אורוגוואי דייגו רוסי | טורקיה פנרבחצ'ה | 3 | 272 |
| 7 | הולנד קודי חאקפו | הולנד פ.ס.וו. איינדהובן | 3 | 370 |
| 7 | מרוקו אוסאמה אידריסי | הולנד פיינורד | 3 | 404 |
| 7 | חוף השנהב סימון אדינגרה | בלגיה רויאל אוניון סן-ז'ילואז | 3 | 410 |
| 7 | צרפת אמין גואירי | צרפת סטאד רן | 3 | 453 |
| 7 | ספרד חואן מירנדה | ספרד ריאל בטיס | 3 | 540 |
| 7 | צרפת לודוביק בלאס | צרפת נאנט | 3 | 675 |
| 7 | פולין סבסטיאן שימנסקי | הולנד פיינורד | 3 | 680 |
| 7 | ספרד חסוס נבאס | ספרד סביליה | 3 | 690 |
| 7 | מלטה טדי טאומה | בלגיה רויאל אוניון סן-ז'ילואז | 3 | 776 |
ראו גם

עונת 2022/2023 בליגת האלופות
עונת 2022/2023 בקונפרנס ליג
עונת 2022/2023 בליגת האלופות לנשים
הערות שוליים

↑  "Budapest to host 2022 UEFA Europa League Final". UEFA.com. Union of European Football Associations. 2 במרץ 2020. נבדק ב-2 במרץ 2020. {{cite news}}:  (עזרה)
1 2  UEFA.com, Country coefficients | UEFA Coefficients, UEFA.com (באנגלית)
↑  "Access list 2021–24" (PDF). UEFA.com. Union of European Football Associations. נבדק ב-16 בפברואר 2020. {{cite web}}:  (עזרה)
↑  UEFA European Club Football Calendar 2022/2023, kassiesa.net
↑  UEFA.com, 2022 European football calendar: Match and draw dates for all UEFA competitions | Inside UEFA, UEFA.com, ‏2022-01-01 (באנגלית)
↑  UEFA.com, Venues appointed for club competition finals | Inside UEFA, UEFA.com, ‏2021-07-16 (באנגלית)
↑  UEFA.com, UEFA Europa League - Matches, UEFA.com (באנגלית)
↑  UEFA.com, UEFA Europa League round of 16 draw | UEFA Europa League 2022/23, UEFA.com (באנגלית)
1 2  UEFA.com, UEFA Europa League quarter-final, semi-final and final draws | UEFA Europa League 2022/23, UEFA.com (באנגלית)
1 2  UEFA.com, UEFA UEL – Stats, UEFA.com (באנגלית)
| עונות בגביע אופ"א ובליגה האירופית |
| --- | --- | --- |
| גביע אופ"א | 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| הליגה האירופית | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022  • 2022/2023 • 2023/2024 • 2024/2025 |  |
קמנג'ה

| --- | --- |

נגן הקמנג'ה ישועה אזולאי
 סיווג:  קורדופוניים
 קבוצה:  כלי קשת, כלי מיתר
קמנג'ה או כינור מרוקאי הוא כלי נגינה שבמקור הוא כלי קשת בעל שלושה עד ארבעה מיתרים.
בניגוד לכינור (ויולה) האירופאי מנגנים עליו באמצעות קשת כשהוא מונח על הברך במקום מתחת לסנטר.
במרוקו היה כלי הדומה לכינור, רבאב בעל שני מיתרים וקשת שניגנו בו על הברך. כשהכינור האירופאי הגיע למרוקו, הדמיון לרבאב גרם לכך, שינגנו גם בכינור על הברך. צליל הכינור היה לנגנים הכלי החסר בתזמורת. הכינור השלים את התזמורת והפכה למושלמת וקראו לו לכמל-ג'ה שפירושו המשלים הגיע.
השימוש בקמנג'ה נמצא יותר במוזיקה האנדלוסית הקלאסית ובמוזיקה המרוקאית. כיוון המיתרים בקמנג'ה שונה מכיוון המיתרים של הכינור המערבי, אבל על ידי כיוון מחדש של הכינור אפשר גם לנגן עליו מוזיקה מערבית.
הקמנג'ה הוא כלי קדום שממנו התפתחו הרבה כלי נגינה מערביים והוא נחשב לאחד מאבותיו של הכינור המערבי.
בתזמורת האנדלוסית הישראלית, בתזמורת ירושלים מזרח ומערב ובתזמורת ירושלים החדשה נעשה שימוש פופולרי בכלי.
בישראל היו יוסי שריקי וישועה אזולאי נגני קמנג'ה ידועים. על שם האחרון מתקיימת תחרות הכינור והקמנג'ה.
ראו גם

כינור
מוזיקה אנדלוסית קלאסית
התזמורת האנדלוסית הישראלית
מוזיקה מרוקאית
קמלופס

ערך זה עוסק בסוג נכחד של גמל. אם התכוונתם לעיר בקנדה, ראו .
| קמלופס |
| --- | --- |

תקופה
סוף פליוקן-הולוקן כ-3,200,000–10,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: גמליים
סוג:: קמלופס
מינים
 Camelops kansanus  Camelops hesternus  Camelops minidokae
שם מדעי
 Camelops ‏ליידי, 1854

שחזור של קמלופס
קמלופס (שם מדעי: Camelops; מילולית: "פני גמל") הוא סוג נכחד של גמל שחי במערב אמריקה הצפונית של תקופת הפליוקן לפני 3 מיליון שנה, לאורך הפליסטוקן ולתחילת ההולוקן שלפני 10,000 שנה, אז נכחד. סוג זה הוגדר ב-1854 בידי החוקר ג'וזף ליידי ונכללו בו 3 מינים. אבותיו היו גמלים קטנים יותר שהיגרו מערבות אירואסיה.
מאפיינים

הקמלופס היה פרסתן גדול מאוד, אשר הגיע לגובה 2 מ' ולמשקל 1,200 ק"ג, כך שהיה מהגדולים שבגמלים מעולם, לצד הפרקמלוס והטיטאנוטילופוס שחיו לצידו. הוא היה בעל רגליים רחבות וכנראה הכיל פרווה לשמירה על חום גופו בתקופת הקרח. לא ידוע אם הייתה לו דבשת כמו לגמלים או שלא כמו ללמות. מבנה שיניו הותאמו לליחוך עשבים.
גמל זה התקיים בערבות אמריקה לצד מיני סוסיים, מסטודונים, ממותות ענק, עצלני קרקע, ביזונים וחיות נוספות. בתורם הם נטרפו בידי טיגריסים שנחרביים, דובי בולדוג, אריה אמריקני, זאב בלהות ועוד. כל המגה-פאונה הגדולה הזו נכחדה לבסוף בידי שבטים אנושיים או שלא שרדה את שינויי האקלימים הקיצוניים.
בתרבות

הקמלופס מופיע בסדרה מפלצות שפגשנו.
רז זהבי

| --- | --- |
אין תמונה חופשית
 לידה:  1 בדצמבר 1971 (בן 52) ישראל
 מדינה:  ישראל ישראל
 עיסוק:  כדורגלן עבר ישראלי, דובר, יועץ תקשורת ועיתונאי ספורט
 מעסיק:  הפועל חדרה, עיריית חדרה, ערוץ הספורט, מגזין הספורט בערבית ריאדה עלא אלח'אמסה, חדשות הספורט
 סוג כתב:  כתב ספורט
 
רז זהבי (נולד ב-1 בדצמבר 1971) הוא כדורגלן עבר ישראלי ועיתונאי ספורט בהווה המסקר בעיקר את הליגות הנמוכות בכדורגל הישראלי.
ביוגרפיה

ברוב הקריירה שיחק זהבי בעמדת השוער בהפועל חדרה מהליגה הארצית, אז הליגה השנייה. בנעוריו זומן לנבחרת הנוער ושיחק לצד איציק קורנפיין ושביט אלימלך. בהמשך שיחק בקבוצות נוספות בליגות נמוכות עד שפרש עקב פציעה בגיל 28 ועבר לעסוק בתקשורת.
לצד עבודתו כדובר ויועץ תקשורת בעיריית חדרה, החל לשדר ברדיו אמצע הדרך עם הקמתו, והגיש את תוכנית הספורט "הדקה ה-90".
בשנת 2009 הקים את אתר "דאבל פס" המסקר את הליגות הנמוכות בכדורגל הישראלי, שבהמשך הפך לאתר בת תחת אתר האינטרנט של ערוץ הספורט. בשנת 2010 החל לעבוד בערוץ הספורט, תחילה כפרשן במגזין הספורט בערבית ריאדה עלא אלח'אמסה, ובהמשך הופיע כפרשן בתוכניות נוספות של הערוץ, בחדשות הספורט וכפרשן משחקי הליגה הישראלית בכדורגל חופים. בשנת 2014 החל לשדר בתוכנית הרדיו האינטרנטית החדשה של ערוץ הספורט "חמש באוויר".
בקיאותו הרבה במתרחש במשחקי הליגות הנמוכות, סיפורים פיקנטיים מאחורי הקלעים של מועדוני הליגות הנמוכות שאותם חשף ודיווחיו מלאי הפאתוס היוו בסיס לדמותו של זהבי שמגלם שלום מיכאלשווילי בתוכנית החיקויים "בובה של לילה".
בחודש יוני 2015 הושעה מעבודתו בערוץ הספורט יחד עם מוטי פשכצקי, ולצד איציק זוהר ולירן שטראובר שפוטרו מהערוץ עקב תקרית מנהלית במשחק ראווה בכדורגל חופים לזכרו של ניצן שירזי שבמסגרתה עזבו את המגרש בעקבות ויכוח סביב שיתוף שחקן בקבוצה היריבה, אך שב לעמדת הפרשן בסוף השנה.
ב-2017 זהבי השתתף בעונה השמינית של תוכנית המציאות "הישרדות" בערוץ 2 של רשת, הישרדות פלאוון והפך למושבע השישי.
זהבי מגיש משנת 2017 את פינת המקומון בתוכנית הצנרת בערוץ רשת 13.
בשנים 2019―2022 השתתף זהבי בחמש עונות של גולסטאר, שלוש פעמים כשחקן (בעונה השישית, השמינית והעשירית) ופעמיים כעוזר מאמן של שייע פייגנבוים (בעונה השביעית ובעונה התשיעית, שהיו עונות של גולסטאר נשים). בשנת 2024 כיכב בסרט שמבוסס על התוכנית בשם "מרוסקים: גולסטאר הסרט".
הערות שוליים

↑  מלכודת מוות? בעפולה עוברים את הכביש בזיגזג, באתר רשת, 16 בנובמבר 2017
רווח לפני ריבית, מיסים, פחת והפחתות

רווח לפני ריבית, מיסים, פחת והפחתות או רווח תפעולי תזרימי (באנגלית Earnings Before Interest, Taxes, Depreciations, Amortizations - EBITDA) הוא מדד פיננסי (מדד רווחיות) לבחינת תוצאותיהם הכספיות של תאגיד, גוף או פעילות.
המדד בוחן מהו הרווח התפעולי (לפני הוצאות מימון ומס) ובנטרול סעיפים הנכללים ברווח התפעולי ואשר אינם כרוכים בזרימת מזומן - פחת והפחתות.
השימושים במדד

שימוש אפשרי אחד במדד הוא לצורך הערכת שווי של חברה. ה-EBITDA מהווה את הבסיס להערכת השווי של החברה לאור הגדרתו כמדד המשקף רווח תפעולי בהתאמות האמורות לעיל.
משווי זה מנוטרל לאחר מכן סך ההתחייבויות הפיננסיות נטו ומתווסף ההון החוזר התפעולי (בהנחה שלאחר תקופת ההפעלה הבאה לידי ביטוי במכפיל ה-EBITDA נותרים התחייבויות החברה שיש לפרוע וההון החוזר שניתן לממש).
הערה לעניין המכפיל בו בוחרים להשתמש לצורך הערכת השווי על בסיס ה-EBITDA: כיוון שב-EBITDA לא נכללות חלק מהוצאות החברה, המכפיל בו נעשה שימוש נמוך ממכפיל הרווח.
שימוש נוסף נעשה במדד ה-EBITDA על ידי בנקים וחברות דירוג אשראי לצורך בחינת יכולת החברה לפרוע את התחייבויותיה, ובכלל זה היחס בין ה-EBITDA לבין סך החוב הפיננסי נטו של חברה וכן בין ה-EBITDA לבין הוצאות המימון. יחסים אלו נכללים לעיתים באמות המידה הפיננסיות אשר חברות מתחייבות לקיים כתנאי לקבלת אשראי או לדירוג מסוים.
נוסחה לחישוב EBITDA

EBITDA מחושבת כך: הכנסת נטו + ריבית + מיסים + פחת והפחתות (ירידת הערך). ניתן גם להוסיף את הרווח התפעולי.
יתרונות השימוש במדד

השימוש במדד נותן אינדיקציה טובה לתוצאותיהן של חברות עתירות נכסים בני פחת (לדוגמה חברת סלולר, הרוכשת תשתיות בהשקעה גבוהה בתחילת הפעילות, ואשר הפחת בגינן פוגם ברווח החשבונאי באופן ניכר), וכן לחברות אשר מרכיב המימון החיצוני בהן גבוה במיוחד. כמו כן ישנם גופים עם מנגנוני מס שונים (דוגמת מלכ"רים) וכן מגני מס מהעבר, כך שנטרול מרכיב המס מאפשר קבלת תמונה מאוזנת יותר להשוואה בין גופים מרקע שונה.
חסרונות השימוש במדד

המדד עלול ליצור עיוות מסוים בבואנו להשוות בין חברות מאותו הענף, אשר נבדלות בהרכב הנכסים וההתחייבויות שלהן. כך למשל, הוצאות פחת בדוחותיה הכספיים של חברה א' שהיא עתירת נכסים ינוטרלו על פי מדד זה, אך לעומתה הוצאות שכירות או חכירה הרשומים בדוחותיה הכספיים של חברה ב' שעיקר נכסיה אינם בבעלותה יכללו בתוצאותיה על פי מדד זה ועל כן יש לשים לב להבדלים מסוג זה.
הערות שוליים

↑  Ebitda, מה זה ebitda ואיך מחשבים?, באתר דרור גילאון, ‏2020-02-03
↑  EBITDA - Jika.io, Jika.io
רוזה לין

| --- | --- |
אין תמונה חופשית
 לידה:  20 במאי 2000 (בת 24) ונדזור, ארמניה 
 שם לידה:  רוזה קוסטנדיאן
 שם במה:  Rosa Linn 
 מוקד פעילות:  ארמניה
 תקופת הפעילות:  מ-2020
 עיסוק:  זמרת
 סוגה:  פופ
 שפה מועדפת:  ארמנית, אנגלית 
 כלי נגינה:  גיטרה, פסנתר 
 חברת תקליטים:  קולומביה רקורדס 
 www.rosalinnofficial.com
 פרופיל ב-IMDb
 
רוזה קוסטנדיאן (בארמנית: Ռոզա Կոստանդյան), הידועה בשם הבמה רוזה לין (בארמנית: Ռոզա Լին), היא זמרת, פזמונאית, ומפיקת תקליטים ארמנית. לין ייצגה את ארמניה באירוויזיון 2022 בטורינו, איטליה.
ביוגרפיה

קוסטנדיאן נולדה וגדלה בוונדזור, ארמניה. היא החלה לנגן בפסנתר בגיל שש. בשנת 2013, היא השתתפה באירוויזיון הילדים 2013 עם השיר Gitem.
לין החלה את הקריירה המוזיקלית המקצועית שלה בשיתוף פעולה עם חברת התקליטים Nvak Collective, שנוסדה על ידי הזמרת והפזמונאית הארמנית-אמריקאית תמר קפרליאן. בספטמבר 2021, לין הוציאה את סינגל הבכורה שלה "King" בשיתוף עם הזמרת האמריקאית קיארה.
ב-11 במרץ 2022 הוכרזה לין כנציגת כנציגת ארמניה לאירוויזיון 2022 על ידי הטלוויזיה הציבורית של ארמניה. ב-19 במרץ 2022 יצא לאור שירה לתחרות, "Snap". ב-10 במאי 2022 ביצעה לין את "Snap" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. ארמניה הופיעה שמינית, לפני איטליה ואחרי נורווגיה. לבסוף דורגה במקום העשרים עם 61 נקודות.
באוקטובר 2022, לאחר הופעתה באירוויזיון, לין העתיקה את מגוריה לאוקראינה והתגייסה לסייע במאמצי המלחמה. במסגרת פעילותה, לין משתפת תיעודים בלעדיים מאזורי הלחימה ברשתות החברתיות.
הערות שוליים

↑  Nvak Collective, www.nvakcollective.com (באנגלית)
↑  ROZA KOSTANDYAN "Gitem" In Armenian National Selection , JESC 2013, נבדק ב-2022-03-12
↑  Rosa Linn | Armenia Meets America in New Song “KING” With Kiiara, Flaunt Magazine (באנגלית)
↑  Ալեն Ավագյան, Հայտնի է «Եվրատեսիլ»-ում Հայաստանի ներկայացուցչի անունը, ՀՐԱՊԱՐԱԿ, ‏14 בפברואר 2022 (בארמנית)
↑  Helix Consulting LLC, Rosa Linn will represent Armenia at the Eurovision Song Contest 2022, www.eurovision.am (באנגלית)
↑  Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022
↑  Eurovision.tv, Eurovision 2022: The Grand Final running order, ‏13/05/2022
| --- | --- |
בקרת זהויות :  GND: 1269945939  ISNI: 0000 0005 0695 200X  LCCN: no2023038906  MusicBrainz: 3de05898-e662-4b53-8c69-28bda89ad6fe  VIAF: 41165264303510191536   WorldCat (עם VIAF): 41165264303510191536